Document ID: /roh_data/filtered/fineweb-2-filterrobots_roh.jsonl.gz/64429

Emprima patruglia da skis da Tavau a San Murezzan
- Dumengia, 29.3.2015, 16:37
Sco finiziun dal giubileum da 150 onns turissem d’enviern a Tavau e San Murezzan ha gì lieu questa fin d’emna l’emprima patruglia da skis. Ina cursa cun ils skis da tura en duas etappas da Tavau fin a San Murezzan.
En gruppas da trais curridurs e curriduras èn passa 100 participants sa participads a questa concurrenza. Malgrà la bell’aura e las cundiziuns idealas n’è la patruglia betg insatge per mintgin. Cun ina differenza d’autezza da 2’600 meters ed ina lunghezza da passa 33 km per la prima etappa da Tavau a Zuoz è il percurs fitg pretensius. Oravant tut sch’ins sto arrivar en divers puncts avant ina tscherta limita da temp per betg vegnir disqualifitgà.
La patruglia da Flütsch Skitouring Team gudogna la cursa da patruglias da Tavau a San Murezzan.